Оцу официальни хаамаша ма-дийццара, Бийболатан куьйга к1ел нохчийн 100 сов юрт а, к1отар а яра. Цигахь юртдай паччахьан 1едало х1иттош бацара, Таймин Бийболата х1иттийна бара. Кхузза паччахьан векалийн «каравахара» иза. Цунна капитанан чин а деллера, алапа а х1оттийнера, Ермоловца шецца цхьаьнатоха Тифлисе а вигнера. Амма цхьана а х1умано г1о ца дора паччахьан 1едална. Иза вуха а оьрсий д1а а тосий, шен Нохчийчу схьавог1ура. Керла ницкъаш вовшах а тухий, паччахьан эскаршна дуьхьал волура.